Rozhodnutie Komisie
z 8. júla 1980
ustanovujúce kódy a štandardné pravidlá pre prepis údajov týkajúcich sa priebežných štatistických zisťovaní o plochách vinohradov do strojovo čitateľnej podoby
(80/765/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 357/79 z 5. februára 1979 o štatistických zisťovaniach o plochách vinohradov [1] a najmä článku 5 (6) a článku 6 (7) tohoto nariadenia,
keďže článok 5 (6) nariadenia EHS č. 357/79 nariaďuje členským štátom, ktoré spracovávajú svoje základné zisťovania v elektronickej forme, že majú podávať výsledky v strojovo čitateľnej forme;
keďže zariadenie, ktoré má Komisia k dispozícii na analýzu výsledkov štatistických zisťovaní plôch vinohradov a potreba ich racionálneho využitia vyžaduje, aby bol predpísaný štandardný formát pre prepis údajov do strojovo čitateľnej formy podľa postupu stanoveného v článku 8 uvedeného nariadenia;
keďže z praktických dôvodov by členské štáty mali odovzdávať údaje uvedené v článku 6 nariadenia (EHS) č. 357/79 tiež v strojovo čitateľnej forme;
keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Členské štáty, ktoré spracovávajú výsledky svojich zisťovaní elektronicky, budú odovzdávať údaje uvedené v článkoch 5 a 6 nariadenia (EHS) č. 357/79 v strojovo čitateľnej forme, ktorou bude magnetická páska.
Článok 2
Kódy a pravidlá pre prepis údajov uvedených v článku 5 a 6 nariadenia (EHS) č. 357/79 na magnetickú pásku sú stanovené v prílohách.
Článok 3
Toto rozhodnutie je adresované členským štátom.
V Bruseli 8. júla 1980